section_heading: Djetinjstvo i prvi glazbeni uspjesi (1977. – 1997.)
paragraph_text: Odrasla je u zagrebačkoj Dubravi. Osnovnu i srednju ekonomsku školu pohađala je u Zagrebu. Od prvog razreda pjevala je u školskom zboru, te priznala kako nikada nije imala tremu prije nastupa. U trećem razredu imala je svoj prvi solistički nastup sa skladbom "Pjesma mojoj majci". Kao tinejdžerka bila je član rok sastava Kontesa Nera, a 1994. godine bila je izabrana za glavni vokal sastava Srebrna krila, gdje je trebala zamijeniti Vlatku Pokos. Tu je primjećuje Boris Šuput, poznati estradni menadžer, koji u njoj prepoznaje potencijal za solo karijeru i pomaže joj da snimi svoj prvi album.